సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
తెలుగు ‘బిల్లా’ను కలిసిన తమిళ్ ‘బిల్లా’
ప్రభాస్, అజిత్‌కు ఓ కామన్ పాయింట్ ఉంది. అందేంటి అంటారా?. మీకు ‘బిల్లా’ సినిమా గుర్తిందిగా. ఆ సినిమా తమిళంలో అజిత్ నటిస్తే.. తెలుగులో ప్రభాస్ నటించారు.
Samayam Telugu | Updated:
Feb 22, 2019, 01:03PM IST
హైలైట్స్
‘బాహుబలి’ ప్రభాస్‌ను తమిళ అగ్రనటుడు అజిత్ కలిశారంట.
రామోజీ ఫిల్మ్‌సిటీలో ఇద్దరి సినిమాలు షూటింగ్ జరుగుతుండటంతో విరామ సమయంలో ప్రభాస్‌కు అజిత్ షాకిచ్చారట.
ఇద్దరూ కాసేపు మాట్లాడుకుని ఫోటోలు తీసుకున్నారట.
‘బాహుబలి’తో వరల్డ్ ఫేమస్ అయిపోయాడు ప్రభాస్ . ప్రస్తుతం ‘సాహో’ చిత్ర షూటింగ్‌‌తో బిజీగా ఉన్నాడు. భారీ బడ్జెట్‌తో తెరకెక్కుతున్న ఈ సినిమా తెలుగుతో పాటు ఇతర భాషల్లోనూ విడుదల చేసేందుకు యూనిట్ సన్నాహాలు చేస్తోంది. ప్రస్తుతం ఈ సినిమా షూటింగ్ రామోజీ ఫిల్మ్ సిటీలో జరుగుతోంది. ఈ నేపథ్యంలో ఓ ఇంట్రెస్టింగ్ న్యూస్ ఫిల్మ్ సర్కిళ్లలో వినిపిస్తోంది. తమిళంలో రజినీకాంత్ తర్వాత అంతటి ఫాలోయింగ్ ఉన్న అజిత్ .. తాజాగా ప్రభాస్‌ను కలిశాడంట.
అజిత్ ప్రస్తుతం బాలీవుడ్‌లో సూపర్ హిట్ అయిన ‘పింక్’ తమిళ రీమేక్‌లో నటిస్తున్నాడు. హిందీలో అమితాబ్ పోషించిన కీలక పాత్రలో ఆయన నటిస్తున్నాడు. ఈ సినిమా షూటింగ్ ప్రస్తుతం రామోజీ ఫిల్మ్‌సిటీలో జరుగుతోంది. దీంతో షూటింగ్ విరామంలో అజిత్ ‘సాహో’ సెట్‌కి వచ్చి అందరికీ సర్‌ప్రైజ్ చేశాడంట. అజిత్ రాక తెలుసుకున్న ప్రభాస్ ఆయనకు ఎదురెళ్లి సాదరంగా ఆహ్వానించారట. ఇద్దరూ చాలాసేపు మాట్లాడుకుని ఫోటోలు కూడా తీసుకున్నారట. సాహో యూనిట్‌ కూడా అజిత్‌తో సెల్ఫీలు తీసుకుందట. అయితే దీనికి సంబంధించిన ఫోటోలు ఎక్కడా బయటికి రాలేదు.
ప్రభాస్, అజిత్‌కు ఓ కామన్ పాయింట్ ఉంది. అందేంటి అంటారా?. మీకు ‘బిల్లా’ సినిమా గుర్తిందిగా. ఆ సినిమా తమిళంలో అజిత్ నటిస్తే.. తెలుగులో ప్రభాస్ నటించారు. రెండు సినిమాలు విజయం సాధించడంతో పాటు ఇద్దరికీ మంచిపేరు తీసుకొచ్చాయి. దీంతో తమిళ ‘బిల్లా’, తెలుగు ‘బిల్లా’ కలుసుకుని ఏం మాట్లాడుకున్నారబ్బా అంటూ ఫ్యాన్స్ గుసగుసలాడుకుంటున్నారట.